মগরাহাট স্টেশনে বিধ্বংসী আগুন

বসিরহাট: মগরাহাট স্টেশনের ৩ নম্বর প্ল্যাটফর্মে বিধ্বংসী আগুন! কালো ধোঁয়ায় ছেয়ে যায় গোটা এলাকা। ৩ নম্বর প্ল্যাটফর্মের একটি দোকানে আগুন লাগে, আর সেই আগুন দ্রুত ছড়িয়ে যাচ্ছে অনান্য দোকানে। ইতিমধ্যেই বন্ধ করা হয়েছে ডায়মন্ড হারবার লাইনে ট্রেন চলাচল। আগুন নিয়ন্ত্রণে আনার চেষ্টা করা হচ্ছে। ঘটনাস্থলে উপস্থিত মগরাহাট থানার পুলিশ, এবং দমকল বাহিনী।

আরও পড়ুন : দাবদাহ থেকে স্বস্তি, বুধবার থেকে বৃষ্টি বাংলায়?

আজ দুপুরবেলায় হঠাৎই আগুন লাগে শিয়ালদহ দক্ষিণ শাখার মগরাহাট স্টেশনে। জানা যায় স্টেশনের এক মোবাইলের দোকানে আগুন লাগে, আর সেই আগুন ধীরে ধীরে ছড়িয়ে পরে গোটা স্টেশন চত্ত্বর জুড়ে। স্টেশনে উপস্থিত যাত্রীদের মধ্যে পরে যায় হুড়োহুড়ি। আগুনের লেলিহান শিখা ছড়িয়ে পরে স্টেশনের অন্যান্য দোকানেও। কালো ধোঁয়ায় আতঙ্কিত হয়ে পরেন সেখানে উপস্থিত যাত্রীরা। আগুন ছড়িয়ে পরার খবরে বন্ধ করে দেওয়া হয় ডায়মন্ড হারবার লাইনে ট্রেন চলাচল। যাত্রী সুবিধার্থের কথা মাথায় রেখেই রেলের এই সদ্ধান্ত। ইতিমধ্যেই দমকল বাহিনী পরিস্থিতি নিয়ন্ত্রণে আনার চেষ্টা করা হচ্ছে। তবে কীভাবে আগুন লাগলো? তা এখনও জানা যায়নি।

দেখুন অন্য খবর